แนวโน้มดัชนีเช้ารีบาวน์รอบ 6วัน
นักวิเคราะห์ฯคาดตลาดหุ้นไทยเช้านี้รีบาวน์ในรอบ 6 วันทำการ หลังดาวโจนส์ปรับตัวขึ้นไปกว่า 1% ตอบรับตัวเลขเศรษฐกิจของสหรัฐฯที่ออกมาดี ให้แนวรับ 1,020 จุด แนวต้าน 1,030-1,035 จุด
30 ธ.ค. 2554

นักวิเคราะห์ฯคาดตลาดหุ้นไทยเช้านี้รีบาวน์ในรอบ 6 วันทำการ หลังดาวโจนส์ปรับตัวขึ้นไปกว่า 1% ตอบรับตัวเลขเศรษฐกิจของสหรัฐฯที่ออกมาดี ให้แนวรับ 1,020 จุด แนวต้าน 1,030-1,035 จุด          นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้านี้น่าจะรีบาวน์เป็นครั้งแรกในรอบ 6 วันทำการ หลังดาวโจนส์เมื่อคืนนี้ปรับตัวขึ้นกว่า 1% ตอบรับตัวเลขเศรษฐกิจของสหรัฐฯที่ออกมาดีกว่าคาด ประกอบกับ อิตาลีสามารถประมูลขายพันธบัตรได้ใกล้เคียงกับเป้าหมายและอัตราผลตอบแทนปรับตัวลดลงจากครั้งก่อน           นอกจากนี้ยังมีเม็ดเงินจากกองทุน LTF/RMF เข้ามาเนื่องจากเป็นวันทำการสุดท้ายของปี แม้จะน้อยกว่าทุกปีเนื่องจากนักลงทุนบางส่วนคงต้องการสำรองเงินไว้ซ่อมแซมบ้านหลังเกิดเหตุการณ์น้ำท่วม  พร้อมให้แนวรับ 1,020 จุด แนวต้าน 1,030-1,035 จุด